
Text rozhodnutia
Súd: Krajský súd Bratislava Spisová značka: 9Sd/1/2011 Identifikačné číslo súdneho spisu: 1011201040 Dátum vydania rozhodnutia: 27. 04. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011201040.1 Uznesenie Krajský súd v Bratislave v právnej veci navrhovateľa: S. E.X., X.. XX. R. XXXX, bytom XXX XX P. XXX, proti odporkyni: Sociálna poisťovňa - ústredie, so sídlom Ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ svojim návrhom zo dňa 14. apríla 2011 žiadal preskúmať rozhodnutie odporkyne č. XXX XXX XXXX X zo dňa 21. marca 2011, ktorým odporkyňa podľa ust. § 73, § 112 ods. 4 a 6 a § 82 zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) navrhovateľovi znížila sumu invalidného dôchodku od 04. mája 2011 na sumu XXX,XX Eur mesačne. Navrhovateľ vo svojom opravnom prostriedku poukázal na svoj nezmenený zdravotný stav a žiadal, aby bol jeho zdravotný stav opätovne posúdený. Rozhodnutím č. XXX XXX XXXX X zo dňa 26. júla 2011 odporkyňa podľa ust. § 73, § 112 ods. 4 a § 82 zákona o sociálnom poistení zvýšila navrhovateľovi od 04. mája 2011 invalidný dôchodok na sumu XXX,XX Eur mesačne, čím celkom vyhovela navrhovateľovmu opravnému prostriedku zo dňa 14. apríla 2011. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením konanie zastaví. S poukazom na vyššie uvedené súd podľa § 250o O.s.p. konanie zastavil. O trovách konania súd rozhodol podľa § 250l ods. 2, § 246c a § 146 ods. 1 písm. c) O.s.p. Poučenie: Proti tomuto uzneseniu j e možné podať odvolanie v lehote 15 dní od jeho doručenia na Krajský súd v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011201040.1 (dáta aktuálne k 31. 10. 2026). Záväzné je znenie zverejnené súdom.




